Diari Oficial de la Generalitat Valenciana


Sumari del DOGV 6139, del 06-11-2009 (2009/12447)

RESOLUCIÓ de 27 d'octubre de 2009, de la Direcció General d'Avaluació, Innovació i Qualitat Educativa i de la Formació Professional, per la que es resol la convocatòria del concurs d'ajudes econòmiques per a la realització de projectes d'innovació sobre educació per a la salut pels centres docents de la Comunitat Valenciana pertanyents a la Xarxa Europea d'Escoles Promotores de Salut, durant l'any 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6139

Data del DOGV
:   06-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12511


Data del document
:   27-10-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * suport econòmic
    * educació cívica
    * salut pública
    * centre d'ensenyament
    * ajuda pública

RESOLUCIÓ de 27 d'octubre de 2009, de la Direcció General d'Avaluació, Innovació i Qualitat Educativa i de la Formació Professional, per la que es resol la convocatòria del concurs d'ajudes econòmiques per a la realització de projectes d'innovació sobre educació per a la salut pels centres docents de la Comunitat Valenciana pertanyents a la Xarxa Europea d'Escoles Promotores de Salut, durant l'any 2009. [2009/12720]  
Per Orde d'1 de juliol de 2009, de la Conselleria d'Educació (DOCV núm. 6061 de 21 de juliol de 2009) es convoquen les ajudes econòmiques per a la realització de projectes d'innovació sobre educació per a la salut pels centres docents de la Comunitat Valenciana pertanyents a la Xarxa Europea d'Escoles Promotores de Salut, durant l'any 2009.  
En compliment del que disposa la base sèptima de l'annex I de l'orde de convocatòria, s'ha reunit el jurat de selecció constituït a este efecte, el qual, després d'examinar i avaluar els projectes presentats, ha elevat davant de la Direcció General d'Avaluació, Innovació i Qualitat Educativa i de la Formació Professional la seua proposta per a la concessió dels premis.  
Estudiada l'esmentada proposta i d'acord amb la disposició final primera de la mencionada orde, per delegació del conseller, resolc:  
Primer  
Concedir als projectes de centres docents públics que figuren en l'annex I les quantitats que s'indiquen per un import global de 32.000 euros, a càrrec de l'aplicació pressupostària 34.19.56.430.33.0, del pressupost de la Generalitat per a l'any 2009.  
Segon  
Concedir als projectes de centres docents privats concertats que figuren en l'annex II les quantitats que s'indiquen per un import global de 6.000 euros, a càrrec de l'aplicació pressupostaria 80.74.09.994.42.7 i línia de subvenció T0080000, del pressupost de la Generalitat per a l'any 2009.  
Tercer  
El pagament dels premis es farà conforme disposa la base octava i novena de l'annex I de l'Orde d'1 de juliol de 2009, de la Conselleria d'Educació.  
Quart  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, i 10, 14 i 46 de la Llei Reguladora de la Jurisdicció contenciosa administrativa, que posa fi a la via administrativa, la present resolució podrà ser recorreguda potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 27 d'octubre de 2009.- La directora general d'Avaluació, Innovació i Qualitat Educativa i de la Formació Professional: Mª Auxiliadora Hernández Miñana.  
ANNEX I / ANEXO I  
  
ANNEX II / ANEXO II  
